BBLAM ออกกองทุน BP24/19 ขายถึง 25 ก.ค.นี้
บลจ.บัวหลวง ออกกองทุนตราสารหนี้ต่างประเทศ BP24/19 อายุ 6 เดือน ชูผลตอบแทน 1.55% ต่อปี ลงทุนขั้นต่ำ 10,000 บาท เปิดขาย 18-25 ก.ค.นี้
บลจ.บัวหลวง ออกกองทุนตราสารหนี้ต่างประเทศ BP24/19 อายุ 6 เดือน ชูผลตอบแทน 1.55% ต่อปี ลงทุนขั้นต่ำ 10,000 บาท เปิดขาย 18-25 ก.ค.นี้
25 ก.ค. 2562

บริษัทหลักทรัพย์จัดการกองทุนรวมบัวหลวง หรือ บลจ.บัวหลวง (BBLAM) ระบุว่า บลจ.บัวหลวง ออกกองทุนบัวหลวงธนสารพลัส 24/19 อายุประมาณ 6 เดือน ประมาณการผลตอบแทน 1.55% ต่อปี ขนาดโครงการ 7,000 ล้านบาท โดยเสนอขายครั้งแรก (IPO) ระหว่างวันที่ 18-25 ก.ค.62 ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน
สำหรับกองทุน BP24/19 เน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade
ทั้งนี้ กองทุนดังกล่าว เหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี สำหรับตราสารหนี้ และ/หรือประเทศที่จะลงทุนอาจมีการเปลี่ยนแปลงได้ ทั้งนี้ ขึ้นอยู่กับสภาวการณ์ของตลาดตราสารหนี้ขณะนั้น ๆ